1981 йылда мемориаль комплексҡа катер һәм мәңгелек ут менән һәйкәл инә. Ҡарауылсы катер Керчтән тимер юл буйлап килтерелә. Комплексты асыу тантанаһында махсус саҡырылған ветерандар-Кесе Ерҙә һуғышта ҡатнашыусылар сығыш яһайҙар. Еңеүҙең 65-йыллығына мемориаль комплекс реконструкциялана һәм мемориаль таҡтаташ, гранит стена һәм хәрби техника менән тулыландырыла.